Document ID: 31996R0540

Uredba Sveta (ES) št. 540/96
z dne 25. marca 1996
o spremembi Uredbe (ES) št. 3010/95 o celotni ali delni opustitvi carin, ki se uporabljajo za določene izdelke, ki se uvrščajo v poglavja 1 do 24 in poglavje 27 kombinirane nomenklature s poreklom z Malte in iz Turčije, (1995)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju predloga Komisije,
ker je Uredba (ES) št. 3010/95 [1] v celoti ali delno opustila carine, ki se uporabljajo za določene kmetijske proizvode in naftne derivate s poreklom iz Turčije in z Malte; ker je ta uredba prenehala veljati 31. decembra 1995;
ker se obstoječi trgovinski odnosi ne bi smeli prekiniti; ker se zdi skladno s tem ustrezna nadaljnja uporaba te uredbe;
ker bi morale biti tarifne ugodnosti, odobrene v tem smislu, najmanj enake tistim, ki jih Skupnost odobri državam v razvoju po splošnem sistemu preferencialov;
ker je Carinska unija med Evropsko skupnostjo in Turčijo začela veljati 31. decembra 1995; ker je zato primerno spremeniti priloge v skladu s prej omenjeno uredbo,
SPREJELA NASLEDNJO UREDBO:
Člen 1
Uredba (ES) št. 3010/95 se spremeni na naslednji način:
1. v naslovu se črta besedilo "(1995)".
2. člen 1 se nadomesti z naslednjim:
"Člen 1
Dovoli se uvoz naslednjih izdelkov v Skupnost, po spodaj določeni carinski stopnji:
- od 1. januarja 1995 naprej, izdelki iz poglavij 1 do 24 kombinirane nomenklature s poreklom z Malte in iz Turčije, kot je navedeno v prilogah I in II,
- od 1. januarja 1995 do 31. decembra 1995 naftni derivati iz poglavja 27 kombinirane nomenklature, ki so bili rafinirani v Turčiji, kot je navedeno v Prilogi III."
3. prilogi se spremenita na naslednji način:
(a) v naslovu zadnjega stolpca Priloge I se besedilo "Obdobje od 1.7. do 31.12.1995" nadomesti z besedilom "od 1.7.1995 dalje";
(b) v Prilogi I se tabela za zaporedne številke 16.0500, 15.0510, 16.0520, 16.1070 in 16.2900 nadomesti s tabelo iz Priloge I te uredbe;
(c) Priloga II se nadomesti s prilogo v Prilogi II te uredbe;
(d) Priloga III se izbriše z začetkom veljavnosti 31. decembra 1995.
Člen 2
Uredba začne veljati tretji dan po objavi v Uradnem listu Evropskih skupnosti.
Uporablja se od 1. januarja 1995 dalje, z izjemo Priloge II, ki se uporablja od 31. decembra 1995 dalje.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. marca 1996

Labels: 17
14
3
6
18